
Așadar, confruntate cu o criză de legitimitate populară, elitele manageriale din Occident au început, în 
numele rezistenţei în fața „fascismului“, al salvării „democrației“ si al realizării siguranței şi justiției 
sociale universale, să folosească un adevărat val de metode revoluţionare pentru a-și transforma 
regimurile în monstruozitäti hobbesiene încă si mai extinse, ale conformării şi controlului. Nu e în mod 
neapărat necesar niciun fel de complot anume sau conspirație precisă, pentru a explica acest lucru — e 
doar natura managerialismului. 


Din fericire, acest proiect nu a reuşit încă pe deplin. A întâmpinat o oarecare rezistență democratică 
neaşteptată din partea „populismului“ clasei mijlocii, ceea ce măcar i-a încetinit cât de cât marșul 
transformator. Şi nici nu poate să acţioneze pe fata în afara cadrului vechii ordini democratice şi a 
ramasitei de legitimitate morală pe care acest lintoliu mucezit încă il mai oferă. Regimul trebuie să 
continue să avanseze în principal prin mecanismele existente ale autorităţii legale și civice. De unde și 
lumea cu susul în jos a perioadei noastre prezente de tranziţie, în care noua ordine insistă constant și 
gălăgios că misiunea ei este să apere vechea ordine — spunând asta fix în timp ce o dezmembrează. 


Această reprezentaţie teatrală se vede ajutată de faptul că, fiind în esenţa lui nihilist 
(https://theupheaval.substack.com/p/a-prophecy-of-evil-tolkien-lewis), managerialismul modern este 
dificil de plasat pe spectrul politic tradițional al celor două tabere, dreapta și stânga, cel puţin în modul 
cum îl înţeleg majoritatea oamenilor.* Neindoios ca este de stânga în sensul că este progresist si 
revoluționar, şi, ca atare, categoric anticonservator. Dar nu este cu adevărat egalitarist sau comunitarist, 
aşa cum presupun multi că ar trebui să fie stânga. 


Oricât ar trâmbita regimul aceste principii în retorica lui, în realitate viziunea lui asupra guvernării 
tehnocrate este ferm oligarhică, aliniindu-i pe cei putin împotriva celor multi. Cu siguranţă nu este nici 
antiimperialist, nici antirăzboi. Aşa cum nici anticapitalist nu este, cel puţin în sensul că încurajează 
activitatea de piaţă și facilitează acumularea de avutii private imense în mâinile celor puţini. Dar nici 
libertarian nu prea se poate spune ca ar fi: cea mai sigură cale spre îmbogăţire este printr-o relație de 
patronaj amical cu statul, dar, oricât de multă avere ar avea si oricât de independentă le-ar fi 


mentalitatea, niciun mare afacerist individual si nicio corporatie nu pot scäpa din tentaculele statului 
administrativ si ale regimului birocratic managerial mai larg. Si, dispretuind calitätile umane, excelenta 
si capacitatea de decizie autonomă, el respinge ferm virtutile ierarhice, aristocratice, ale dreptei, in 
favoarea unui individualism infantil si radical, uşor de manevrat — şi, cu această ocazie, executând 
practic o întoarcere cu o sută optzeci de grade spre colectivism. 


Până la urmă, managerialismul combină, aşa cum spunea de Jouvenel, „extremele individualismului si 
socialismului“ deopotrivă. Ceea ce contribuie la a-i msca în mod derutant natura radicală şi îi permite să 
se drapeze consecvent în mantia strălucitoare a căii de mijloc rezonabile, moderate şi reprezentative, 
indiferent că o numim „centru-stânga“ sau „centru-dreapta“. Bineînţeles că în fapt nu este niciunul 
dintre aceste lucruri — e doar centrul puterii. 


„Centrul extrem“, aşadar, ar putea fi un termen descriptiv util în această situație. Termenul identifică 
concentrarea puterii într-un singur „establishment“ sau într-o singură clasă conducătoare, ai cărei 
membri sunt uniți de interesele lor comune (indiferent câte partide politice formale ar putea cuprinde) si 
care se caracterizează singură ca fiind vocea calmă a moderatiei şi rațiunii, ridicându-se împotriva 
„extremelor“ (orice opoziţie din exteriorul acestui bloc). În această situaţie, jocul politic devine o luptă 
nu între două sau mai multe partide sau facțiuni, care dezbat ce politici publice specifice să 
implementeze guvernul, ci una de apărare a celor dinăuntru împotriva celor din afară, a centrului 
împotriva periferiei. 

Centrul defineşte fereastra politicilor şi opiniilor „normale“, „legitime“ sau admisibile, în timp ce 
periferia şi vederile ei sunt zugrăvite ca periculoase, ilegitime si inadmisibile spre a fi luate în 
considerare pentru un compromis (oricât de multă susținere populară ar avea). Claritatea sau constanta 
ideologică nu are nicio importanţă aici; singurul obiectiv unificator al blocului de centru este să-și 
protejeze monopolizarea confortabilă a luării deciziilor si statutul, prin excluderea sau subjugarea oricui 
i-ar putea contesta interesele colective. 


Centrul, după ce a transformat astfel jocul politic într-o psihodramă a luptei sale civilizate contra 
barbarilor ce-l înconjoară, devine dispus să ia măsuri radicale pentru menţinerea stabilității controlului 
său, oricât de multe lucruri dă peste cap şi distruge cu această ocazie. Aici intră inclusiv măsurile activ 
antidemocratice, extraconstitutionale sau care încalcă în alt fel normele existente, si pe care centrul le 
justifică drept necesare pentru apărarea normelor (a se citi: normele controlului exercitat de 
establishment). La fel ca un organism afectat de o boală autoimună, în timp centrul devine extrem în 
comportamentul lui autoprotector, putând să-şi submineze propria legitimitate şi stabilitate socială, în 
încercarea de a se apăra. Ceea ce, fireşte, nu-l face decât să fie si mai paranoic în privința necesității de a 
păstra un control strict al puterii.** 


Această paranoia dă naștere unui sentiment al stării de asediu, împreună cu o buclă de feedback care 
produce o alunecare constantă în mereu mai multă suspiciune și mai multă nevoie de securitate (ceea ce 
vine să se îmbuce perfect cu procesul birocratizării și al securitismului, despre care vorbeam mai 
devreme). Curând, totul devine o chestiune de securitate. Și, din clipa când ceva a devenit o chestiune de 
securitate, devine o chestiune de necesitate existenţială, şi, ca urmare, potrivită pentru exceptare de la 
procesele instituite si de la regulile de decizie colectivă si responsabilitate (democratică sau altfel), dat 
fiind că, într-o situație de urgenţă, este justificabil să suspendam procedurile normale, în favoarea 
promptitudinii. Dar, bineînţeles, odată ce totul este o chestiune de securitate, totul devine o situație de 
urgenţă, si, ca atare, orice se poate justifica — urgenţa permanentă devine o bază procedurală pentru 
guvernare.*** 


Oricat de neobisnuit ar parea sa privim chestiunea in acest fel, astazi Partidul Comunist Chinez este, 
intr-un anumit sens, un exemplu extrem de regim de centru extrem, inclusiv in paranoia si securitizarea 
sa. In ciuda a ce stă scris pe cutie, PCC nu pare să se grăbească in mod deosebit să ajungă la paradisul 
promis al comunismului. La urma urmei, s-a angrenat în decenii întregi de reforme capitaliste, ca să se 
îmbogăţească. Hai să spunem doar că interpretarea pe care o PCC ideologiei sale s-a dovedit flexibilă de- 
a lungul timpului. Dacă, de exemplu, faci parte dintr-un grup de studenţi marxisti în China de azi si te 
arăţi îndeajuns de naiv încât să încerci să-i organizezi pe muncitorii nemulțumiți din atelierul local intr- 
un sindicat independent, asa cum mai fac din când în când studenții imprudenti de acolo, vei fi arestat 
înainte măcar să poți striga până la capăt faimoasa lozincă: „Proletari din toate țările, uniti-va!” Asta 
pentru că, exact așa cum ar fi prezis de Jouvenel, un lucru în privinţa căruia PCC nu este absolut 

deloc flexibil este controlul său complet și etern asupra oricărei întregii puteri din tara. 


În China, vârtejul centrului extrem a mistuit tot spaţiul politic şi civic disponibil. Numai Partidul şi 
membrii săi pot avea permisiunea să primească puterea de a organiza sau de a lua decizii, şi toate 
institutiile-cheie ale țării — cum ar fi armata (Armata Populară de Eliberare) — trebuie să-şi declare 
fidelitatea absolută în mod explicit Partidului, nu statului sau națiunii (poporului). Acest instinct de a 
păstra toată puterea concentrată în mâinile Centrului-Partid este inerent în rădăcinile leniniste ale PCC, 
dar face totodată parte integrantă din centrismul său extrem și natural managerială mai generală. 


La fel si cu obsesia menţinerii a ceea ce secretarul general Xi Jinping numeşte „securitate totală“. La data 
la care eu scriu acest rnduri, „conceptul securității naționale“ cuprinde în China cel puţin 16 domenii 
prioritare diferite, oficial declarate ca atare, în care securitatea trebuie strict păstrată ca o prioritate: 
„securitatea militară“, „securitatea economică“, „securitatea tehnologică“, „securitatea informaţională“, 
„securitatea culturală“, „securitatea ecologică“, „securitatea sănătății“ şi aşa mai departe. În fruntea listei 
este „securitatea politică“, descrisă ca „fundamentul de stâncă“ al Partidului, al statului si al întregii 
societăți chineze. Securitatea politică înseamnă că nimeni nu va putea vreodată să amenințe puterea 
Centrului. 


Conduse in prezent si ele de un centru extrem, Statele Unite au inceput, deloc surprinzator, sa-si 
dezvolte propriul caz, ceva mai bland, de ,,securitizare a tot si toate”, in ultimele decenii. 


Procesul a inceput de-a binelea dupa atentatele din 11 septembrie si s-a accelerat dupa 2016, odata cu 
panica fabricată pe seama amestecului „străin“ şi ”’dezinformärii” cu ocazia alegerilor. (China este si ea 
remarcabil de promptă în a acuza „forţe străine ostile“ care ar sta în spatele tuturor evenimentelor 
stânjenitoare si obstacolelor întâmpinate de regim.) A venit pe urmă Marea Trezire Woke, anul 2020 al 
alegerilor prezidenţiale și COVIDUL. Securitizarea a început să atingă niveluri încă mai „totale“. Agenţia 
pentru Cibersecuritate şi Securitate a Infrastructurii (CISA), un nou organ guvernamentas atât de 
înamorat de securitate, încât denumirea lui include de două ori acest cuvânt, a adoptat spre exemplu ca 
misiune (vezi aici (https://public.substack.com/p/exposed-secret-government-effort)) necesitatea de a 
folosi cenzurarea în masă a comunicaţiilor publice şi private, pentru a garanta securitatea nu doar a 
infrastructurii de rețele a Americii, ci si „infrastructură politică“ a țării, ba chiar şi „infrastructura 
cognitivă“ — adică mintea fiecărui american. Statul terapeutic a început să fuzioneze cu statul securistic. 

Aceasta securitizare a tot si toate s-a dovedit eficace. Facand apel la fricä, regimul a putut, cel putin 
temporar, sä-si plaseze criza de legitimitate intr-o stare de animatie suspendata, prin abaterea atentiei de 
a propriile greseli si esecuri, si prin justificarea propriei deplasäri in directia unui comportament din ce 
in ce mai extrem. Ispita de a pune accentul pe amenintärile din exterior este deosebit de puternica, 
pentru că permite asocierea opozanților interni cu dusmanii externi, într-un asemenea grad, încât 
diferenţierea poate fi estompată, iar drepturile lor cetățenești, în acest caz, să fie efectiv revocate. 


Mai important decât orice, securitizarea a tot şi toate de către centrul extrem a ușurat tranziția curentă a 
Americii către un sistem de guvernare prin lege. A nu se confunda cu domnia legii sau statul de drept — 
guvernarea prin lege este încă un concept folositor al PCC. Într-un anumit sens, guvernarea prin lege nu 
este altceva decât simpla recunoaștere a faptului că, pentru păstrarea stabilității si a unei societăți 
„armonioase“ (care se conformează), trebuie să existe legi scrise, iar oamenii trebuie să fie în general 
făcuţi să le respecte. Aceasta se numește „guvernare pe baza legii“, iar Xi Jinping a făcut din întărirea ea, 
printr-un grad sporit de profesionalizare a sistemului legal-administrativ, o prioritate esenţială pentru 
dezvoltarea Chinei. 


În acelaşi timp, însă, conceptul guvernării prin lege respinge explicit „gândirea occidentală eronată“ 
exprimată prin expresia „nimeni nu e mai presus de lege“. Cum poate fi ceva, orice, mai presus de 
guvernarea PCC? Nu se poate să existe nicio domnie a legii asupra Centrului-Partid, pentru că legea nu 
este decât un set de proceduri, un instrument al guvernării. „A guverna pe deplin ţara prin lege“, a 
explicat Xi, înseamnă „a întări si a îmbunătăţi capacitatea de conducere a Partidului“ şi „a asigura 
implementarea efectivă a liniei Partidului, a principiilor sale si a politicilor sale, prin guvernarea prin 
lege“. Tot rostul legii este faciliteze domnia Partidului, deci bineînţeles că conducerea Partidului este mai 
presus de lege. 


Ceea ce este perfect logic: dacă legea este un instrument al managementului uman, cum ar putea ea să-i 
constrângă pe managerii care o creează şi să guverneze deasupra lor? Legile există pentru a-i conduce pe 
cei conduși; dacă conducătorii aleg să se scutească pe ei înșiși de la reguli, aceasta nu este „ipocrizie“, 
este doar putere. La urma urmei, suveran este cel care decide excepția. 


Un apel la supremaţia „legii“ (sau la concepţia că „nimeni nu este mai presus de lege“), dacă stai să te 
gândeşti bine, este o idee mai degrabă bizară: nu se poate concepe decât daca si cea mai înaltă dintre 
puterile pământeşti acceptă că există o putere încă şi mai sus decât ea (indiferent că se numește 
Dumnezeu sau vreo altă ordine transcendentă, imuabilă şi justă, pe care legea însăşi o reflectă), care 
poate s-o tragă la răspundere, si o va face, în această viata sau în următoarea, daca siluieste spiritul legii 
(justiţia). În absenţa unei asemenea puteri, domnia legii nu are niciun sens și nu mai rămâne decât 
domnia prin lege. Managerialismul bineînţeles că nu poate să permită, şi nici măcar să conceapă, vreo 
altă putere mai presus decât el însuşi; întreaga lui rațiune de a fi constă în a reordona si a controla tot ce 
există, şi de a accepta că orice îi depăşeşte raza de control îi va submina întregul fundament. Ca urmare, 
managerialismul şi domnia legii nu pot să coexiste. 


Deci, într-o Americă a guvernării prin lege, legile (o uriașă junglă încâlcită de legi) vor continua să 
rămână scrise pe hârtie, dar interpretarea și aplicarea lor vor varia inevitabil și în grad extins, ca să se 
potrivească cel mai bine regimului managerial, în orice situaţie dată. Dat fiind că, la fel ca în China, 
scopul lor va fi acela de a „asigura implementarea efectivă a liniei Partidului, a principiilor sale si a 
politicilor sale, prin guvernarea prin lege”, când si cui sunt aplicate legile se va stabili, in cea mai mare 
parte, pe aceeași bază care defineşte centrul extrem — dacă eşti înăuntru sau afară. 


Interpretarea subiectivă a legii — ca însemnând un lucru azi si un altul mâine — va fi nu doar admisibilă, 
ci si absolut necesară, cât timp scopul legii (acela de a proteja centrul şi a-i avansa proiectul managerial) 
va rămâne fixat ca principiu călăuzitor. Folosirea unui limbaj vag şi expansibil în scrierea legii, pentru a 
mijloci acest lucru, va deveni norma — cam la fel cum regimul chinez se folosește priodic de legi 
împotriva unor delicte prost definite, precum „împrăştierea unor zvonuri“ sau „agitarea apelor“ pentru 
a se scăpa în mod flexibil de oamenii care îi pun probleme, după caz. lar folosirea selectivă a legii ca 
armă factionala (așa-numitul „război legislativ“) pentru a submina sau a distruge inamicii politici si de 
clasă din exterior, în timp ce aliaţii din interior sunt puşi la adăpost, va deveni nu doar o atitudine 
permisibilă etic, ci, practic, responsabilitatea civică pe care o deţine elita conducătoare a centrului. 


Astfel, legea va deveni nimic altceva decât un brat al dialecticii revoluţionare a regimului managerial. 
Acesta, poate mai mult decât oricare alt simptom, va confirma și va solidifica trecerea de la o democraţie 
reprezentativă pluripartitä la un stat monopartit. 


“Este cu siguranță posibil să susţinem, aşa cum au făcut-o unii, că managerialismul, alături de întreaga 
modernitate, are în esenţa sa, o natură categoric de stânga, în timp ce dreapta efectivă a dispărut practic 
de la Revoluţia Franceză încoace. Dar discuția aceasta depăşeşte realmente aria de cuprindere a acestui 


eseu, si, sincer sa fiu, cred ca, daca as incerca s-o abordez, n-as face decat sa incalcesc subiectul in 
discutie. Asa ca am ramas la niste definitii si distinctii cat mai comune ale stangii fata de dreapta. 


**În perioada premergătoare Războiului Civil din Spania, de exemplu, guvernul republican „de centru- 
stânga“ (care se considera pe sine proteguitorul democraţiei liberale democrate) a devenit atât de 
paranoic în privinţa amenințării percepute din partea „extremelor“ (a se citi: dreapta, pe care o învinuia 
pentru violența mai mare a extremei stângi), încât a început să ia măsuri din ce în ce mai 
extraconstitutionale pentru a exclude opoziţia de la participarea politică, în numele apărării democraţiei. 
Acest lucru nu a făcut decât să ajute la erodarea legitimitätii democraţiei si a precipitat o criză care a 
distrus statul. 


***La ora actuală, respectiv aprilie 2023, cel putin 41 de stări de uregenta la nivel national erau in 
vigoare, decretate de guvernul federal al Statelor Unite, unele vechi de decenii, fiecare fiind reînnoită 
anual de președinte. 


Va urma. Pentru părţile anterioare, click aici: partea 1 
(https://reactionarii.home.blog/2023/09/12/convergenta-cu-china-partea-i-da-vestul-devine-tot-mai- 
asemanator-cu-china-iata-si-motivul-real/), partea 2, partea 3, partea 4, partea 5, partea 6, partea 7 
(https://reactionarii.home.blog/2023/09/28/statul-terapeutic-si-pericolul-din-interior-convergenta-cu- 
china-partea-a-vii-a/), partea 8 si partea 9 (https://reactionarii.home.blog/2023/10/17/mentinerea- 
stabilitatii-convergenta-cu-china-top-of-form-partea-a-ix-a/). 

